CELEX: C2007/283/14
Language: da
Date: 2007-11-24 00:00:00
Title: Sag C-386/07: Anmodning om præjudiciel afgørelse indgivet af Consiglio di Stato (Italien) den 14. august 2007 — Hospital Consulting Srl, ATI HC, Kodak SpA, Tecnologie Sanitarie SpA mod Esaote SpA, ATI, Ital Tbs Telematic & Biomedical Service SpA, Draeger Medica Italia SpA, Officina Biomedica Divisione Servizi SpA

24.11.2007   
            
            
               DA
            
            
               Den Europæiske Unions Tidende
            
            
               C 283/8
            
         Anmodning om præjudiciel afgørelse indgivet af Consiglio di Stato (Italien) den 14. august 2007 — Hospital Consulting Srl, ATI HC, Kodak SpA, Tecnologie Sanitarie SpA mod Esaote SpA, ATI, Ital Tbs Telematic & Biomedical Service SpA, Draeger Medica Italia SpA, Officina Biomedica Divisione Servizi SpA
   (Sag C-386/07)
   (2007/C 283/14)
   Processprog: italiensk
   Den forelæggende ret
   Consiglio di Stato
   Parter i hovedsagen
   
      Sagsøger: Hospital Consulting Srl, ATI HC, Kodak SpA, Tecnologie Sanitarie SpA
   
      Sagsøgt: Esaote SpA, ATI, Ital Tbs Telematic & Biomedical Service SpA, Draeger Medica Italia SpA, Officina Biomedica Divisione Servizi SpA
   Præjudicielle spørgsmål
   
               1)
            
            
               Udgør det forhold, at reglerne om undergrænser for salærer og godtgørelser for advokaters ydelser er ufravigelige, en foranstaltning til fordel for medlemmerne af den pågældende faglige organisation, som er i strid med Traktatens artikel 81 og 10 (tidligere 85 og 5)?
            
         
               2)
            
            
               Udgør det forhold, at en ret, der skal træffe afgørelse om sagsomkostninger, ikke må fravige de undergrænser, der er fastsat under de enkelte punkter i taksterne, en foranstaltning til fordel for medlemmerne af den pågældende faglige organisation, som er i modstrid med Traktatens artikel 81 og 10?
            
         
               3)
            
            
               Udgør den begrundelsespligt, der gælder, når der fastsættes salærer under mindstebeløbene — i modsætning til praksis ved forvaltningsdomstolene, der udmåler omkostninger ud fra en række faktorer alt efter sagens udfald, men ikke retstvistens reelle økonomiske værdi — en begrænsning for fast udøvelse af erhvervet som advokat i en anden medlemsstat end den, hvor vedkommende har fået sin bestalling, hvilket skal sikres ved syvende betragtning til direktiv nr. 98 af 16. februar 1998/5/EF (1)?
            
         
      (1)  EFT L 77, S. 36.